**Elokuu** oli suomalainen hip hopia ja iskelmää yhdistelevä yhtye, jonka muodostavat reggaeartisti Nopsajalka, rap-artisti Juno ja tuottaja Jonas W. Karlsson. Yhtye perustettiin vuoden 2011 lopulla ja se kutsuu musiikkiaan cityhumpaksi.

Historia
--------

Elokuu-projekti sai alkunsa, kun tuottaja Jonas W. Karlsson soitti Nopsajalalle tuottamaansa omintakeista musiikkia keväällä 2011. Kaksikko alkoi työstää musiikkia yhdessä ja sekoittivat swingiä ja jazzia suomirapiin. Myöhemmin mukaan lisättiin iskelmämusiikin vaikutteita ja Elokuu oli saanut "cityhumppa"-tyylinsä. Nopsajalka ei aluksi ajatellut tekevänsä kappaleita omaan käyttöönsä, mutta hänen soitettuaan Elokuu-demopätkiä Junolle keikkareissujen yhteydessä innostui kumpikin asiasta yhä enemmän. Junon lähdettyä projektiin mukaan oli Elokuu lopulta syntynyt.

20. tammikuuta 2012 Elokuu julkaisi ensimmäisen singlensä "Soutaa huopaa" digitaalisesti. Kappale nousi julkaisunsa jälkeen Suomen iTunesin ostetuimmaksi kappaleeksi, oli kolme viikkoa peräkkäin Spotifyn kuunnelluin kappale, nousi Suomen soitetuimmaksi radiokappaleeksi ja kappaleeseen kuvattu musiikkivideo oli Suomen tv-kanavien esitetyin video. "Soutaa huopaa" oli myös parhaimmillaan Suomen virallisen singlelistan toisella sijalla. Yhtyeen toinen single ja musiikkivideo julkaistiin kappaleesta "Saatilla" 5. huhtikuuta 2012. Se puolestaan nousi parhaimmillaan Suomen virallisen singlelistan 8. sijalle. Kolmas musiikkivideo julkaistiin 10. elokuuta 2012 kappaleesta "Kullankaivaja". Elokuun debyyttialbumi *Hääväki saapuu* julkaistiin 11. huhtikuuta 2012 EMI:n kautta. Albumi nousi Suomen virallisen listan toiselle sijalle julkaisuviikollaan.

Elokuun toinen albumi, *Pöytä on katettu*, julkaistiin 24. toukokuuta 2013. Se sijoittui kahdeksannelle sijalle Suomen virallisella albumilistalla. Albumin esikoissingle "Tänään lähtee" julkaistiin saman vuoden helmikuussa, ja se nousi Suomen virallisen singlelistan 12. sijalle. Toinen single "Valvoo" julkaistiin kesällä 2013. Kummastakin singlestä on julkaistu myös musiikkivideot.

Yhtye soitti viimeisimmän keikkansa joulukuussa 2013. Nopsajalka on sittemmin ilmoittanut lopettaneensa keikkailun.

Diskografia
-----------

Elokuu Ilosaarirockissa 2012.
### Albumit

* *Hääväki saapuu* (2012)
* *Pöytä on katettu* (2013)

### Singlet

| Vuosi | Single | Lista | Albumilta |
| --- | --- | --- | --- |
| Singlelista | Latauslista | Radiolista |
| 2012 | "Soutaa huopaa" | 2  | 2 | 1  | *Hääväki saapuu* |
| "Saatilla" | 8  | 6 | 2  |
| "Kullankaivaja" | — | — | — |
| 2013 | "Tänään lähtee" | 12  | 7 | 1  | *Pöytä on katettu* |
| "Valvoo" | — | — | 15  |
|

### Musiikkivideot

* *Soutaa huopaa* (2012)
* *Saatilla* (2012)
* *Kullankaivaja* (2012)
* *Tänään lähtee* (2013)
* *Valvoo* (2013)

Lähteet
-------

1. 1 2 3  Nopsajalka ja Juno perustivat uuden kokoonpanon *Mesta.net*.  20.12.2011.  Arkistoitu 19.3.2012. Viitattu 20.1.2012.
2. 1 2  Hölmöstä ideasta syntyi Suomen suosituin uusi bändi *Yle.fi*.  2.4.2012. Viitattu 5.4.2012.
3. ↑  Ensisoitossa uuden Elokuu-yhtyeen debyyttisingle Soutaa huopaa *Yle X*.  16.1.2012. Viitattu 20.1.2012.
4. ↑  Elokuu Suomen soitetuin! *EMI.fi*.  13.3.2012. Viitattu 22.3.2012.
5. 1 2  Elokuu: Soutaa Huopaa *Musiikkituottajat ry*. Viitattu 23.5.2012.
6. 1 2  Elokuu: Saatilla *Musiikkituottajat ry*. Viitattu 23.5.2012.
7. ↑  Elokuu: Hääväki Saapuu *Musiikkituottajat ry*.  Arkistoitu 3.6.2012. Viitattu 3.5.2012.
8. ↑  Elokuun Pöytä on katettu 24. toukokuuta *NRJ*.  7.5.2013.  Arkistoitu 4.11.2013. Viitattu 26.5.2013.
9. ↑  Elokuu: Pöytä On Katettu *Musiikkituottajat ry*.  Arkistoitu 4.11.2013. Viitattu 6.6.2013.
10. ↑  Elokuu-yhtyeeltä uusi sinkku ja albumi *NRJ*.  14.2.2013.  Arkistoitu 25.2.2013. Viitattu 9.3.2013.
11. ↑  Elokuu: Tänään Lähtee *Musiikkituottajat ry*.  Arkistoitu 11.5.2013. Viitattu 6.6.2013.
12. ↑
13. ↑
14. ↑  Latauslista: Elokuu *Latauslista*.  Arkistoitu 19.7.2013. Viitattu 30.3.2013.
15. 1 2  Timo Pennanen: Listablogi: Soitetuimmat radiohitit 2012 *Listablogi*. Viitattu 30.3.2013.
16. ↑  Musiikkituottajat - Tilastot - Suomen virallinen lista: Elokuu - Tänään lähtee Musiikkituottajat.  Arkistoitu 11.5.2013. Viitattu 21.4.2013.
17. ↑  The Good, The Bad, The Charts: Finnish Airplay Chart - Week 16 *The Good, The Bad, The Charts*. Viitattu 16.4.2013.
18. ↑  Suomen Suosituimmat vk 32/2013 *Radio Nova*. Viitattu 19.8.2013.

Aiheesta muualla
----------------

* Kuvia tai muita tiedostoja aiheesta **Elokuu (yhtye)** Wikimedia Commonsissa

* Elokuu Facebook -sivustolla